Grillska huset

Grillska huset, Stortorget 3, Gamla stan i Stockholm, har bakgrunn fra middelalderen, men en gjennomgripende ombygning skjedde i 1649. Huset har senere blitt bygget om og forandret i 1750 og 1914. Fra 1600-tallsombygningen stammer de store og uvanlig mykt formede barokkgavlene samt noen dekorativt malte bjelkelag. Fasadens klassiske liseneinndeling og en del bevarte innredninger er fra midten av 1700-tallet. I husets sokkeletasje ligger Grillska Caféet med en uteservering med utsikt mot bakgården i Cepheus-kvartalet. Navnet Grillska huset kommer fra 1600-tallet da slekten Grill kjøpte huset. Familien eide huset i mer enn hundre år, det var i denne perioden huset fikk sitt 1700-tallspreg. I 1913 overtok Stockholms Stadsmission huset. Se også I tilknytning til Grillska huset ligger Bullkyrkan, de hjemløses kirke, som også brukes til seminarer og forelesninger. Seyfridtzska huset på andre siden av torget ble også renovert på 1700-tallet i lignende stil. Referanser Eksterne lenker (en) Grillska huset – kategori av bilder, video eller lyd på Commons (sv) Stockholmskällan har multimedia som gjelder Grillska huset Grill i Nordisk familjebok